ΔΙΑΤΑΓΜΑΤΑ
Έγκριση τοπικού ρυμοτομικού σχεδίου στην
εντός ορίων περιοχή του οικισμού Πορταριά της
Δ.Ε. Βόλου του Δήμου Βόλου (Ν. Μαγνησίας) για
τον καθορισμό χώρου πλατείας, υπαίθριου χώρου στάθμευσης αυτοκινήτων, υπόγειου χώρου
στάθμευσης αυτοκινήτων κάτωθεν αυτών, και
καθορισμός όρων και περιορισμών δόμησης.
O ΠΡΟΕΔΡΟΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
Έχοντας υπόψη :
1. Τις διατάξεις των άρθρων 89 (παρ. 3), 152 (παρ. 1, 2
και 10), 154, 160 (παρ. 1 και 2), 161 και 324 του Κώδικα
Βασικής Πολεοδομικής Νομοθεσίας (Κ.Β.Π.Ν.), που κυρώθηκε με το άρθρο μόνο του από 14.7.1999 π.δ/τος
(Δ΄ 580).
2. Τις διατάξεις του άρθρου 6 (παρ. 2) του ν. 4067/2012
«Νέος οικοδομικός Κανονισμός» (Α΄ 79), όπως αυτή
αντικαταστάθηκε με το άρθρο 7 (παρ. 2 και 3) του
ν. 4315/2014 (Α΄ 269).
3. Τις διατάξεις της παρ. 9β του άρθρου 25 του
ν. 2508/1997 «Βιώσιμη οικιστική ανάπτυξη των πόλεων
και οικισμών της χώρας και άλλες διατάξεις» (Α΄ 124).
4. Τις διατάξεις του άρθρου 90 του Κώδικα Νομοθεσίας
για την Κυβέρνηση και τα κυβερνητικά όργανα, που κυρώθηκε με το άρθρο πρώτο του π.δ/τος 63/2005 (Α΄ 98).
5. Τις διατάξεις των άρθρων 35 και 36 του ν. 4030/2011
«Νέος τρόπος έκδοσης αδειών δόμησης, ελέγχου κατασκευών και λοιπές διατάξεις» (Α΄ 249), όπως ισχύουν.
6. Το αριθμ. 50/20-1-2010 έγγραφο της Διεύθυνσης
Προστασίας Περιβάλλοντος, Νομαρχιακής Αυτοδιοίκησης Μαγνησίας.
7. Το αριθμ. 21972/ΔΕΠ196/25-02-2013 έγγραφο του
Δήμου Βόλου.
8. Το αριθμ. 617/28-02-2013 έγγραφο της 7ης Εφορείας Βυζαντινών Αρχαιοτήτων και το αριθμ. 529/22-7-2013
έγγραφο της ΙΓ΄ Εφορείας Προϊστορικών και Κλασικών
Αρχαιοτήτων του Υπουργείου Παιδείας και Θρησκευμάτων, Πολιτισμού και Αθλητισμού.
9. Το αριθμ. 416/28-02-2013 έγγραφο της Υπηρεσίας
Νεωτέρων Μνημείων και Τεχνικών έργων Θεσσαλίας
Υπουργείου Παιδείας και Θρησκευμάτων, Πολιτισμού
και Αθλητισμού.
10. Το αριθμ. 231/05-06-2013 πρακτικό 21ο, θέμα 13ο
της Επιτροπής Πολεοδομικού και Αρχιτεκτονικού Ελέγχου Δήμου Βόλου Ν. Μαγνησίας.
11. Το αριθμ. 75584/27-06-2013 έγγραφο της Διεύθυνσης Βιώσιμης Κινητικότητας Δήμου Βόλου.
12. Το αριθμ. 140008/15-12-2014 έγγραφο του Δήμου
Βόλου Ν. Μαγνησίας.
13. Τις αριθμ. 363/2013 και 43/2014 γνωμοδοτήσεις
του Δημοτικού Συμβουλίου του Δήμου Βόλου.
14. Την αριθμ. 201/2014 γνωμοδότηση του Κεντρικού
Συμβουλίου Αρχιτεκτονικής.
15. Τις αριθμ. 125/2013 και 38/2016 γνωμοδοτήσεις
του Κεντρικού Συμβουλίου Πολεοδομικών Θεμάτων και
Αμφισβητήσεων (ΚΕ.ΣΥ.ΠΟ.Θ.Α.).
16. Το γεγονός ότι από τις κανονιστικές διατάξεις αυτού του διατάγματος δεν προκαλείται δαπάνη σε βάρος
του κρατικού προϋπολογισμού και του προϋπολογισμού
του οικείου ΟΤΑ.
17. Τις 200/2014, 49/2016 και 252/2017 γνωμοδοτήσεις του Συμβουλίου της Επικρατείας, με πρόταση του
Υπουργού Περιβάλλοντος και Ενέργειας, αποφασίζουμε:
Άρθρο 1
Εγκρίνεται τοπικό ρυμοτομικό σχέδιο στην εντός ορίων περιοχή του οικισμού Πορταριά της Δημοτικής Ενό-
τητας Βόλου του Δήμου Βόλου (Ν. Μαγνησίας), που έχει
χαρακτηρισθεί ως παραδοσιακός με το από 11-6-1980
π. δ/γμα (Δ΄ 374), όπως ισχύει, για τον καθορισμό χώρου
πλατείας, υπαίθριου χώρου στάθμευσης αυτοκινήτων,
υπόγειου χώρου στάθμευσης αυτοκινήτων κάτωθεν
αυτών, όπως ο χώρος αυτός φαίνεται περικλειόμενος
με συνεχή πράσινη γραμμή και με στοιχεία Α1, Α2, A3,
.... Α30, Α1, στο σχετικό πρωτότυπο διάγραμμα σε κλίμακα 1:200, που θεωρήθηκε από τον Προϊστάμενο της
Διεύθυνσης Τοπογραφικών Εφαρμογών και με την αριθμ.
184/2018 πράξη του και που αντίτυπό του σε φωτοσμίκρυνση συνδημοσιεύεται με το παρόν διάταγμα.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
12 Μαρτίου 2018
ΤΕΥΧΟΣ  A.A.Π.
Αρ. Φύλλου 41
ΤΕΥΧΟΣ ΑΝAΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΑΠ 41/12.03.2018
Άρθρο 2
1. Στους παραπάνω καθοριζόμενους χώρους επιτρέπονται:
α. Η κατασκευή κτιρίου κάλυψης 71,55 τ.μ., δόμησης
125 τ.μ. και μέγιστου ύψους 6,50 μ. το οποίο καλύπτεται
υποχρεωτικά με στέγη ύψους 1,60 μ. κατά τα παραδοσιακά πρότυπα του οικισμού, με πολιτιστική χρήση από το
Δήμο, όπως φαίνεται με κόκκινη γραμμή και με στοιχεία
(5, 6, 7, 8, 5) στο διάγραμμα του άρθρου 1 του παρόντος.
β. Η κατασκευή δύο (2) απολήξεων του υπόγειου χώρου στάθμευσης (κλιμακοστάσιο-ανελκυστήρας) κά-
λυψης και δόμησης 33,28 τ.μ. και 31,77 τ.μ. και μέγιστο
ύψος 4,00 μ., οι οποίες καλύπτονται υποχρεωτικά με στέγη ύψους έως 1,20 μ., όπως φαίνονται με κόκκινη γραμ-
μή και με στοιχεία (1, 2, 3, 4, 1) και (9, 10, 11, 12, 13, 9)
αντίστοιχα στο διάγραμμα του άρθρου 1 του παρόντος.
2. Η οριστική αρχιτεκτονική μελέτη των υπαιθρίων
διαμορφώσεων εγκρίνεται από το οικείο Συμβούλιο
Αρχιτεκτονικής.
3. Για τη διενέργεια εκσκαφικών εργασιών απαιτείται
η έγγραφη ενημέρωση της αρμόδιας Εφορείας Αρχαιοτήτων.
Άρθρο 3
Η ισχύς του παρόντος διατάγματος αρχίζει από τη δημοσίευσή του στην Εφημερίδα της Κυβερνήσεως.
Στον Υπουργό Περιβάλλοντος και Ενέργειας αναθέτουμε τη δημοσίευση και εκτέλεση του παρόντος δια-
τάγματος.
Αθήνα, 16 Φεβρουαρίου 2018
Ο Πρόεδρος της Δημοκρατίας
ΠΡΟΚΟΠΙΟΣ Β. ΠΑΥΛΟΠΟΥΛΟΣ
Ο Υπουργός Περιβάλλοντος και Ενέργειας
ΓΕΩΡΓΙΟΣ ΣΤΑΘΑΚΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΑΠ 41/12.03.2018
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΑΠ 41/12.03.2018

[Source: 20181500041.pdf | Tokens: 4729]